หุ้นเอเชียเขียวยกแผง ขานรับราคาน้ำมันพุ่ง 5 วันติด-ดาวโจนส์พลิกบวก
หุ้นเอเชียเขียวยกแผง ขานรับราคาน้ำมันพุ่ง 5 วันติด-ดาวโจนส์พลิกบวก
หุ้นเอเชียเขียวยกแผง ขานรับราคาน้ำมันพุ่ง 5 วันติด-ดาวโจนส์พลิกบวก
5 พ.ค. 2563

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยได้แรงหนุนจากราคาน้ำมันที่ปรับตัวขึ้นติดต่อกันเป็นวันที่ 5 เมื่อคืนนี้ หลังจากกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ได้เริ่มปรับลดการผลิต รวมทั้งรายงานที่ว่าบริษัทพลังงานของสหรัฐได้ลดจำนวนแท่นขุดเจาะน้ำมันลงเป็นสัปดาห์ที่ 7 ติดต่อกัน
โดยดัชนี HSI ตลาดหุ้นฮ่องกงเปิดวันนี้ที่ 23,755.77 จุด เพิ่มขึ้น 141.97 จุด, +0.60% ดัชนี FTSE STI ตลาดหุ้นสิงคโปร์เปิดวันนี้ที่ 2,579.10 จุด เพิ่มขึ้น 15.41 จุด, +0.60% ดัชนี TAIEX ตลาดหุ้นไต้หวันเปิดวันนี้ที่ 10,756.95 จุด เพิ่มขึ้น 36.47 จุด, +0.34% ดัชนี FBMKLCI ตลาดหุ้นมาเลเซียเปิดวันนี้ที่ 1,378.75 จุด เพิ่มขึ้น 2.16 จุด, +0.16% ดัชนี PSE Composite ตลาดหุ้นฟิลิปปินส์เปิดวันนี้ที่ 5,610.00 จุด เพิ่มขึ้น 37.91 จุด, +0.68%
ขณะที่ตลาดหุ้นจีนปิดทำการวันนี้ เนื่องในวันแรงงาน ส่วนตลาดหุ้นเกาหลีใต้และตลาดหุ้นญี่ปุ่นปิดทำการวันนี้ เนื่องในวันเด็กแห่งชาติ
ทั้งนี้ นักลงทุนจับตาการประชุมนโยบายการเงินของธนาคารกลางออสเตรเลีย (RBA) ซึ่งจะแถลงมติอัตราดอกเบี้ยในช่วงเช้าวันนี้ และจับตารายงานตัวเลขผลิตภัณฑ์มวลรวมภายในประเทศ (GDP) ประจำไตรมาส 1/2563 ของอินโดนีเซียในวันนี้ด้วย
 